|  |
| --- |
| Rūta Ščiogolevaitė |
|  
R. Ščiogolevaitė albumo „Paskutinis šokis" viršelyje |
| Biografija |
| Pilnas vardas | Rūta Ščiogolevaitė |
| Gimė | 1981 m. birželio 25 d. (42 metai) |
| Kilmė | Lietuva Lietuva, Šiauliai |
| Žanrai | pop |
| Veikla | dainininkė |
| Aktyvumo metai | 1996 - dabar |

**Rūta Ščiogolevaitė** (g. 1981 m. birželio 25 d. Šiauliuose) – Lietuvos dainininkė.

Biografija
----------

2004 m. ištekėjo už oreivio Vytauto Samarino, bet po daugiau nei metų išsiskyrė. Turi sūnų Adomą (g. 2008 m.), kurio susilaukė su šokėju Deividu Meškausku. 2013 m. birželio 14 d. ištekėjo už Rolando Damijonaičio ir tapo Damijonaitienė. 2014 m. su sutuoktiniu Rolandu Damijonaičiu susilaukė dukros Anabelės, 2015 m. - sūnaus Arono.

Muzikinė ir televizinė veikla
-----------------------------

Baigė Šiaulių konservatoriją. Lankė vaikų muzikos mokyklą, baigė Vilniaus konservatorijos fortepijono klasę. Pirmąjį solinį albumą išleido būdama 15-os metų. Studijuoja Lietuvos muzikos ir teatro akademijoje, kurioje, baigusi trečią džiazo vokalo specialybės kursą, 2009 m. įstojo į antrą klasikinio dainavimo kursą.

2002 m. dalyvavo muzikiniame konkurse „Fizz Superstar", užėmė 2-ąją vietą.

2003 m. dalyvavo tarptautiniame konkurse „New Wave" Jūrmaloje, buvo apdovanota specialiuoju Jūrmalos dūmos simpatijų prizu.

2004 m. „Eurovizijos" dainų konkurso nacionaliniame ture su daina „Over" užėmė 2-ąją vietą.

2006 m. su šokėju ir vėlesniu partneriu D. Meškausku LTV projekte „Lietuvos šokių dešimtukas" užėmė 2-ąją vietą. Žurnalo „Cosmopolitan", kurio kovo mėn. viršelį ji papuošė, rinkimuose laimėjo pagrindinį apdovanojimą „Jauna žavi veikli 2006".

2007 m. „Eurovizijos" dainų konkurso nacionaliniame ture su daina „If I Ever Make You Cry" užėmė 2-ąją vietą. „Raudonojo kilimo apdovanojimuose" buvo pripažinta *Ryškiausia žvaigžde*. Daina „Paskutinis šokis" buvo pripažinta Lietuvos radijo *Metų daina*. Taip pat ši daina atrinkta atstovauti Lietuvai šokių dainų iš Europos ir Viduržemio jūros regiono konkurse „Eurodance 2007".

2008 m. dalyvavo šokių „Eurovizijos" nacionalinėje atrankoje, kartu su aktore Kristina Savickyte dalyvavo LNK muzikiniame šou „Žvaigždžių duetai 2", taip pat teisėjavo LNK muzikinio šou „Muzikos akademija" komisijoje.

2009 m. „LATGA-A dainos konkurse" atliko A. Jegelevičiaus dainą „Tavo vardas", kuri laimėjo vieną iš dviejų 2-ųjų vietų. Su daina „Redemption" dalyvavo konkurse „Dainų daina" ir užėmė 4-ą vietą. Tų pačių metų sausio – gegužės mėn. poroje kartu su verslininku Edmundu Štenger – Mundžiu dainavo LNK muzikiniame šou „Žvaigždžių duetai 3", laimėjo 2-ąją vietą bei sidabrinius mikrofonus. Dalyvavo TV3 projekte „Rožių kerai".

2009–2011 m. – TV3 šou „Lietuvos talentai" komisijos narė.

2010 m. – TV3 muzikinio šou „Chorų karai" komisijos narė.

2011 m. sausio mėn. konkurse „Nauja daina 2010" laimėjo 2-ą vietą su kūriniu „Leisk pasidalinti", kurio yra bendraautorė. Su daina „Break Free" dalyvavo nacionalinėje atrankoje į 2011-ų m. Euroviziją ir užėmė 3-ą vietą, po to pareiškė daugiau šiame konkurse nebedalyvausianti. Liepos mėn. dalyvavo festivalyje „Славянский базар" Vitebske (Baltarusija), kurio konkurse „Estrados daina 2011" užėmė 2-ą vietą.

2012-2014 m. – TV3 šou X Faktorius teisėja.

2015 m rugsėjį grįžo į LNK televiziją, kur tapo projekto Lietuvos balsas 4 sezono mokytoja. 2016-2017 m. teisėjavo tos pačios televizijos muzikiniame projekte Žvaigždžių duetai, 2016 m. – išbandymų šou Aš galiu!, 2017-2018 m. – dainininkų antrininkų konkurse Mes vieno kraujo.

2016 m. laimėjo BTV įsikūnijimų šou Muzikinė kaukė 5 sezoną. 2018 m. dalyvavo šios televizijos muzikinėje laidoje Dainuok mano dainą.

Diskografija
------------

* 1998 m. – „Kelionė tolyn"
* 2005 m. – „Mano dainos"
* 2007 m. – „Paskutinis šokis"
* 2012 m. – „Tai - gyvenimas. Just Life"

### ***Pirmas Šokis (2021)***

| Albumas | Dainos |
| --- | --- |
|  | 1. Paskutinis Šokis2. Melodija3. If I Ever Make You Cry (pop version)4. Laikas Iseiti5. Ženk Artyn6. Sudie7. Taip8. If I Ever Make You Cry (rock version)9. Malda10. Mūsų Žiema |

Šaltiniai
---------

1. ↑  www.lzinios.lt D.Meškauskui - antros vietos palikimas?[neveikianti nuoroda]
2. ↑  www.commopolitan.lt Rūta Ščiogolevaitė — pirmoji Lietuvos žvaigždė ant COSMOPOLITAN viršelio[neveikianti nuoroda]
3. ↑  www.vtv.lt Lietuvos radijo 2007-ųjų daina – R. Ščiogolevaitės „Paskutinis šokis"
4. ↑  www.audio.lt Rūta Ščiogolevaitė atstovauja Lietuvą konkurse „Eurodance 2007" Archyvuota kopija 2008-10-20 iš Wayback Machine projekto.
5. ↑  www.delfi.lt „Žvaigždžių duetus" laimėjo Mia ir G. Leškevičius, R. Ščiogolevaitei ir vėl teko tenkintis antrąja vieta
6. ↑  www.klubas.lt Rūta Ščiogolevaitė „Eurovizijos" atrankose nebedalyvaus
7. ↑  www.delfi.lt Naują albumą išleidusią Rūtą įkvėpė vyrai, išsiskyrimai ir meilė

Nuorodos
--------

* Rūtos svetainė Archyvuota kopija 2008-09-13 iš Wayback Machine projekto.
* music.lt Rūtos puslapis
* Dainų tekstai Archyvuota kopija 2010-01-28 iš Wayback Machine projekto.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos talentai |
| --- |
|  |
| Sezonai | 
1 · 2 · 3 · 4 · 5 |
|  |
| Vedėjai | 
Džiugas Siaurusaitis · Mindaugas Stasiulis · Vitalijus Cololo · Mindaugas Rainys |
|  |
| Komisijos nariai | 
Rūta Ščiogolevaitė · Marijonas Mikutavičius · Vytautas Šapranauskas · Adolfas Večerskis · Dalia Ibelhauptaitė · Ilona Balsytė · Saulius Urbonavičius · Naglis Šulija |
|  |
| Laimėtojai | 
Mikas Stankevičius · Martynas Levickis · Marius Petrauskas · „Project Mayhem" · Kasparas Bujanauskas |

 |